Извештај о раду школске библиотеке у школској 2013/2014. години

Школска библиотека ради у матичној школи у Рашки. Најважнији циљ рада школске библиотеке и библиотекара је подстицање читања и развијање информационе писмености. Библиотека располаже фондом ок око 4000 књига. Садржи: дела из програма матерњег језика,дела из осталих предмета,сликовнице,приручну литературу,уџбенике и приручнике за већину предмета као и књижевну и научну популарну литературу. Корисници библиотеке су ученици,наставници и стручни сарадници. Књиге се заводе у књиге инвентара за монографске публикације. Задуживање корисника библиотеке врши се преко карте корисника. Води се дневник рада библиотеке.Програм рада библиотеке улази у заједнички глобални план и програм васпитно образовног рада школе и обухвата: образовно-васпитну делатност,библиотечко-информациону делатност,културну и јавну делатност,стручно усавшавање и остале активности. Ђаци наше школе радо посећују библиотеку како за читање обавезно предвиђених дела лектире,тако и књига које нису предвиђене наставничким планом и програмом. Број читалаца у овој школској години је 131. Сваког месеца организују се активности:

Септембар: Добро дошли,прваци Октобар: Упознавање нових ученика са радом библиотеке. Новембар: Вук-некад и сад-израда паноа(I-IV) Децембар: Новогодишњи пано Јануар: Пано: Школска слава Свети Сава (сви ученици) Фебруар: Уређење паноа: Љубав је... Март: Пролећу у сусрет (изложба ликовних радова ученика нижих разреда)

Април: Најлепше ускршње јаје-изложба Мај: Изложба слика и извештаја са ђачких екскурзија, Дан школе,израда листа "Реч младих"

**Образовно-васпитна делатност:** Планирала сам активности у раду са ученицима; Ученици су упознати са радом библиотеке и врстама библиотечке грађе,помагала сам ученицима при избору књига,часописа,енциклопедија,подстицала интересовање ученика ѕа читање; давала неопходна упутства за писање реферата и семинарских радова,обележавали смо важне дане,догађаје и годишњице.

**Сарадња са наставницима и стручним сарадницима** Информисала сам предметне наставнике о набавци уџбениука и приручника за поједине предмете присуствовала сам седницама Наставничког већа.

**Библиотечко-информациона делатноси** Планирала сам рад током године,уређивала простор библиотеке,сређивалакњиге и ознаке на полицама,водила статистику искоришћења фонда,писала карте књига,инвентарисала књиге.

**Културна и јавна делатност**  Припремали смо и сакупљали материјал за школски лист,припремали и организовали прославе важних годишњица у вези са школом.

**Стручно усавршавање и остали послови** Редовно пратим педагошку и стручну литературу,учествујем у семинарима и и стручним саветовањима за школске бибилиотеке,сарађујем са градском библиотеком.

библиотекар

Ана Краговић